**INTRODUCERE**

**Interdisciplinaritate și interactivitate în predarea educației financiare**

Economia demonstrează că banii nu sunt altceva decât o marfă. Ei au apărut ca urmare a schimbului de marfuri, de bunuri între oameni. Ei au avut o influenţă pozitivă în viaţa omului, dar şi una negativă: ei uşurează schimbul,dar sunt etalonul pentru a măsura şi compara bunurile şi serviciile, pentru a diferenția categoriile social - umane.

Elevii sunt interesați să utilizeze banii, de aceea trebuie ghidați spre folosirea lor cu chibzuință, spre a explica de ce viaţa ar fi mai grea fără bani.

Noțiunile privind valoarea bunurilor, a banilor, folosirea lor în activități comerciale sunt accesibile copiilor de vârstă școlară mică. Cu atât mai mult cu cât ele pot fi predate interdisciplinar. Discipline precum: Matematica și explorarea mediului, Comunicare în limba română, Arte vizuale și abilități practice oferă ocazii ce trebuie folosite în introducerea noțiunilor despre bani. Elevii învață să se exprime corect, să-și însușească reguli de politețe, prin jocuri de rol aplicate atât la matematică, cât mai ales la comunicare. Relaționarea în cadrul grupurilor mai mari sau mai mici, în cadrul orelor de curs, oferă posibilitatea de a învăța cum trebuie să se descurce ân situații diverse de folosire a banilor, în situații concrete de viață.

**PROIECT DIDACTIC**

**Unitatea de învăţământ**: ȘCOALA GIMNAZIALĂ NR. 3, PIATRA NEAMȚ

**Data 19.XI.2015**

**Clasa a II-a B**

**Propunator**: AMAICEI BILBOR MIHAELA ROXANA

**Disciplina:** DEZVOLTARE PERSONALĂ

**Subiectul lecţiei**: FORMELE BANILOR

**Tipul lecţiei**: dobândire de cunoștințe

 **Scopul:** Formarea noțiunii de ban ca valoare a bunurilor cumpărate sau vândute

**Obiective operaţionale:**

**Cognitive:**

O1 – să deosebească cele două forme ale banilor: monede și bancnote;

O2 – să enumere utilizările banilor în activitățile zilnice;

O3 – să ealizeze corespondența dintre folosirea banilor și nevoile oamenilor;

O4 – să diferențieze monedele de bancnote, urmărind forma, culoarea, mărimea;

O5 – să identifice valoarea fiecărei monede

**Afective:**

O1 – să conștientizeze importanța economisirii banilor;

O2 – să cultive grija pentru păstrarea banilor.

**Resurse**

I. Metodologice

***Strategii didactice***

Metode şi procedee: conversația euristică, observația, explicația, jocul didactic, jocul de rol.

Mijloace de învăţământ: bani și monede decupați din hârtie, jetoane.

Forme de organizare: frontală, individuală, pe perechi.

II. Forme şi tehnici de evaluare: frontală, individuală, observare sistematică; evaluare formativă.

III. Bibliografice: „Educație financiară prin joc”, autor Ligia-Georgescu Goloșoiu, auxiliar curricular pentru clasa pregătitoare, clasa I, clasa a II-a

**SCENARIU DIDACTIC**

|  |  |  |  |
| --- | --- | --- | --- |
| Etapelelecţiei | Conţinut informativ | Strategii didactice | Evaluare  |
| Metode | Mijloace | Forme de organizare |
| **1.Moment organizatoric** | Pregătirea colectivului pentru desfășurarea lecției, a materialelor necesare bunei desfășurări a activității. |  |  | Frontală  |  |
| **2. Captarea atentiei** | Se solicită elevilor să rezolve jocul de la pagina 20, Auxiliarul „Educația financiară prin joc”Elevii descoperă traseul pe care băiețelul îl are de parcurs până la moneda pierdută. | Conversația | AuxiliarulCreioane colorate | Individual  | Frontală  |
| **3. Anuntarea subiectului****lecţiei noi si a obiectivelor urmarite** | Se anunță elevii că astăzi vor descoperi sub ce formă pot fi folosiți banii, cum arată, la ce se folosesc banii. | Explicația |  | Frontal  |  |
| **4. Dirijarea învăţării** | Cu ajutorul întrebărilor, sunt dirijați elevii să descopere cunoștințele teoretice: * Cum vă ajutați părinții în gospodărie?

Facem curățenie în camera noastră, udăm florile, ajutăm la pregătirea mesei, facem mici cumpărătri.* Ce fel de cumpărături puteți face voi?

Luăm pâine de la magazinul din cartier, din apropierea blocului unde locuim, ne cumpărăm dulciuri. Mergem la cumpărături împreună cu părinții.* Unde mergeți la cumpărături?

La piață, la supermarket, la magazinul din cartier, din apropierea blocului.* Ce folosim pentru a face cumpărături?

Folosim banii.Se ajunge la concluzia că, pentru a cumpăra anumite lucruri (alimente, cărți, rechizite, haine) se folosesc banii. Pentru a plăti servicii (la frizer, la doctor etc) se folosec banii.Joc de rol: „La piață”Se stabilesc doi elevi: unul – vânzătorul, celălalt – cumpărătorul. Vânzătorul are pe taraba sa mai multe fructe. Cumpărătorul solicită cumpărarea, folosind întrebări specifice: „Cât costă un kg. de mere?După efectuarea schimbului cu ajutorul banilor, se ajunge la concluzia că avem nevoie de bani pentru a mânca.Joc de rol: „La frizer”Se stabilesc doi elevi: unul – frizerul, celălalt – clientul.Se ajunge la concluzia că avem nevoie de bani și pentru a plăti servicii.Cum arată banii?Se analizează monedele din auxiliar – pag 23Elevii observă culoarea, mărimea, forma monedelor.Activitate independentă: pag 26, auxiliar (Identifică, apoi colorează monedele din țara noastră)Se formează leul din monedele pe care le au elevii: 100 bani = 1 leu = bancnote națională a țării noastre.Se observă bancnotele țării noastre: pag. 27, auxiliar. Elevii analizează forma, culoarea dimensiunea, personalitățile inscripționate pe acestea.Joc pe perechi: Schimbă bancnote colegului de bancă cu alta/altele de aceeași valoare. Elevii fac schimb între ei.Activitate independentă: pag 30, auxiliar (Scrie valoarea corespunzătoare sub fiecare bancnotă, apoi realizează corespondența între fața și verso-ul fiecăreia). | ProblematizareaConversația euristicăExplicațiaJocul didacticExplicațiaJocul didacticExplicațiaObservarea Activitatea independentăObservareaÎnvățarea pe perechiActivitatea independentă | Fructe de plastic, cântar, bani decupați din hârtieObiecte din plastic specifice, bani decupați din hârtieCreioane colorateBancnote decupate din hârtie | Frontal Pe perechiPe perechiIndividuală Frontală Pe perechiIndividual | Observare sistematicăIndividualăIndividualăObservare sistematicăIndividualăObservare sistematicăIndividuală |
| **5. Obţinerea performanţei** | Joc: cărți cu jetoane „Banii” | Joc didactic | Jetoane cu imagini și bani | Frontal  | Frontală  |